
                                                                          Bucureşti, 07.02.2023
                                                                         Nr.4c-8/43
AVIZ

asupra proiectului de Lege privind aprobarea Ordonanţei de urgenţã a Guvernului nr.158/2022 pentru completarea Ordonanţei Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei
În conformitate cu prevederile art. 95 și art.117 alin. (3) din Regulamentul Camerei Deputaţilor, republicat, cu modificările şi completările ulterioare, Comisia pentru mediu şi echilibru ecologic a fost sesizată spre dezbatere şi avizare cu proiectul de Lege  privind aprobarea Ordonanţei de urgenţã a Guvernului nr.158/2022 pentru completarea Ordonanţei Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei, trimis cu adresa nr. PL-x 779/2022 din 19 decembrie 2022 și înregistrat cu nr.4c-8/708/20 decembrie 2022.
Proiectul de lege are ca obiect de reglementare  completarea Ordonanţei Guvernului nr.36/2006, în vederea asigurării continuităţii serviciului public de alimentare cu energie termică în sisteme centralizate şi pentru stabilirea unui tratament egal între operatorii care produc energia termică pe bază de gaze naturale cu cei care utilizează cărbune, păcură sau biomasă.

Consiliul Legislativ avizează favorabil proiectul de lege cu observaţii şi propuneri (nr.1254/16.11.2022).
Senatul, în calitate de primă Cameră sesizată, a adoptat proiectul de Lege in sedinta din data de 12.12.2022.
Potrivit prevederilor art.62 din Regulamentul Camerei Deputaţilor, republicat,  cu modificările şi completările ulterioare, Comisia pentru mediu şi echilibru ecologic a dezbătut proiectul de Lege în şedinţa din data de 07 februarie 2023. La lucrările Comisiei au fost prezenti deputati conform listei de prezentă. 
În urma dezbaterilor, membrii comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr.158/2022 pentru completarea Ordonanţei Guvernului nr.36/2006 privind unele măsuri pentru funcţionarea sistemelor centralizate de alimentare cu energie termică a populaţiei.
 Prin obiectul de reglementare şi conţinutul său, proiectul de lege face parte din categoria legilor ordinare.
În conformitate cu prevederile art.75 din Constituția României, republicată, și ale art. 92 alin.(9) pct.1 din Regulamentul Camerei Deputaților, republicat, cu modificările și completările ulterioare, Camera Deputaților este Cameră decizională.  

                   George-Cătălin STÂNGĂ
	


Consilier parlamentar, 

Andreea Negulescu

